Börn | Fjölskyldulíf | mbl | 7.12.2019 | 19:00 Klikkaður að eiga tíu börn Eddie Murphy er ánægður með öll tíu börnin . Skjáskot / Youtube Yngsta barn Eddie Murphy varð nýlega eins árs á meðan það elsta er þrítugt en grínleikarinn á alls tíu börn . Murphy sagðist í spjallþætti Ellenar DeGeneres á dögunum vera ánægður með barnafjöldann þrátt fyrir að fá blendin viðbrögð frá fólki í kringum sig . Murphy segir að hann fái mismunandi viðbrögð frá kynjunum . „ Hann er klikkaður , “ segir Murphy að karlmenn hugsi þegar þeir horfi á hann . Telur hann að þeir séu að pæla hversu mikið það kostar að ala upp tíu börn . Grínleikarinn segist fá jákvæðari viðbrögð frá konum og telur að þær hugsi eitthvað á þá leið að það sé eitthvað kynþokkafullt við að eiga svona mörg börn . „ Eddie Murphy er að gera sitt , “ segir hann þær meðal annars hugsa .